b"\n_START_ARTICLE_\nEuropean Young Chemists' Network\n_START_SECTION_\nZgodovina\n_START_PARAGRAPH_\nDru\xc5\xa1tvo EYCN je bilo ustanovljeno leta 2006. Ideja o EYCN kot del kemijskega dru\xc5\xa1tva EuChemS se je pojavila na ve\xc4\x8d sre\xc4\x8danjih mladih znanstvenikov v Evropi. Na 1. evropskem kongresu za kemijo 31. avgusta 2006 v Budimpe\xc5\xa1ti je bil napisan ustanovitveni \xc4\x8dlen z naslovom \xe2\x80\x9eCilji, naloge in cilji mre\xc5\xbee EYCN\xe2\x80\x9c. Marca 2007 sta Jens Breffke (Nem\xc4\x8dija) in Csaba Jan\xc3\xa1ky (Mad\xc5\xbearska) povabila vsa dru\xc5\xa1tva, da po\xc5\xa1ljejo svoje mlade predstavnike v Berlin, da bi dolo\xc4\x8dili splo\xc5\xa1na pravila EYCN, ki jih je pozneje potrdil tudi izvr\xc5\xa1ni odbor EuChemS. V tem \xc4\x8dasu je EYCN stopil v stik z vsemi mladimi kemiki v okviru Evropske kemijske dru\xc5\xbebe z namenom izmenjava znanj, izku\xc5\xa1enj in idej.\n_START_SECTION_\nOrganizacija\n_START_PARAGRAPH_\nEYCN odbor predstavljajo \xc5\xa1tiri posamezne skupine (\xc4\x8dlanska skupina, dru\xc5\xa1tvena skupina, znanstvena in komunikacijska skupina), ki imajo dolo\xc4\x8dene odgovornosti, ki so vodene s strani posamezne vodje skupine. EYCN kot eden najbolj dejavnih oddelkov EuChemS-a podpira in vodi \xc5\xa1tudente, raziskovalce na za\xc4\x8detku kariere, nadgrajuje strokovnjake z nagradami (nagrade za najbolj\xc5\xa1i poster, nagrade za \xc2\xa0najbolj\xc5\xa1e predavanje, evropska nagrada za mlade kemike - EYCA), podpira programe izmenjave (congress fellowships, Young Chemists Crossing Borders - program YCCB) in izobra\xc5\xbeevalne dejavnosti (konference, karierni dnevi, soft-skills simpozij)._NEWLINE_EYCN uspe\xc5\xa1no sodeluje z drugimi dru\xc5\xa1tvi mladih kemikov v Evropi in \xc5\xa1ir\xc5\xa1e. Uspe\xc5\xa1no sodelovanje je vzpostavljeno z American Chemical Society - Younger Chemists Committee (ACS-YCC) in\xc2\xa0 International Younger Chemists Network (IYCN)._NEWLINE_EYCN se finan\xc4\x8dno podpira s strani EuChemS-a in EVONIK Industries."